Subtalusni zglob

**Subtalusni zglob**,  odnosno **podtalusni zglob**, poznat i kao **talokalkaneusni zglob** – u anatomiji čovjeka – je  zglob stopala (stopalski zglob). Nalazi se na mjestu susreta talusa i kalkaneusa.

Strukturno je klasificiran kao sinovijalni zglob, apo funkciji kao ravanski.

## Struktura
Talus je orijentiran blago koso na prednjoj površini kalkaneusa.
Dvije tačke zglobljavanja su između dvije kosti: jedna sprijeda i jedna straga:
* Na *prednjoj talokalkanausnoj artikulaciji*, konveksno područje talusne stane je na konkavnoj površini kalkaneusa.
  
**Stražnje talokalkaneusno zglobljavanje* formirano je konkavne površine talusa  i konveksn kalkaneusa.

Između talusa i kalkaneusam su tri artikulirajuće fasete, koje su označene kao prednja, srednja i stražnja faseta. Sustentaculum tali tvori pod srednje fasete, a prednja faseta artikulira se s glavom talusa i naliježe bočno i podudarno sa srednjom fasetom. Stražnja faseta je najveća od tri, a od ostalih je odvojena tarzusnim kanalom.

### Ligamenti i membrane 
Glavni ligament zgloba je interozeumski talokalkaneusni ligament, gusta, jaka traka od dva djelomično spojena vlakna koja vežu talus i kalkaneus. Prolazi kroz sinus tarsi, kanal između zglobova dviju kostiju.

Postoje četiri dodatna ligamenta koji čine slabije veze
između talusa i kalkaneusa.
*Prednji talokalkaneusni ligament (ili prednji međurozeumski ligament) pričvršćuje se na vratu talusa na prednjoj i bočnim površinama za gornji kalkaneus.
* Kratki pojas stražnjeg talokalkaneusnog ligamenta proteže se od bočne kvržice talusa do gornjee medijalne površine kalkaneusa.
* Kratki, snažni bočni talokalkaneusni ligament pruža se od bočne površine talusa ispod fibulske fasete do bočnog kalkaneusa i ide paralelno sa kalkaneusnofibulskog ligamanta.
* Medijalni talokalkaneusni ligament ide od medijalne talusne kvržice do sustentaculum tali,  na medijalnoj površini kalkaneusa.

Sinovijalna membrana postavlja kapsulu zgloba i gležnja, a
zamotana je u kapsulu kratkih vlakana koja su kontinuirana sa
talokalkaneonavikulskim i kalkaneokuboidnim zglobovima stopala.

## Funkcija 
Zglob omogućava inverziju i everziju stopala, ali nema nikakvu ulogu u dorzifkeksiji ili plantarfleksiji stopala.

Smatra se ravnim sinovijalnim zglobom, koji se također naziva i klizni zglob.

Subtalusni zglob također se može smatrati kombinacijom anatomskog subtalusnog zgloba o kojem je ranije bilo govora, a također i talokalkaneusni dio talokalkneonavikulski zglob. Ovo je češći pogled na subtalusni zglob kada se raspravlja o njegovom kretanju. Kada se obje ove artikulacije posmatraju zajedno, to omogućava da se pojave pronacija i supinacija.

## Patologija 
Subtalusni zglob je posebno podložan artritisu, posebno kada je prethodno bio zahvaćen uganućem. Simptomi subtalusnog zglobnog artritisa uključuju bol prilikom hodanja, gubitak mogučnosti pokreta kroz opseg pokreta zgloba i poteškoće u hodanju po neravnim površinama. Fizička terapija, ortotika i operacija glavne su mogućnosti liječenja.

## Reference
* Calais-Germain, Blandine. "Anatomy of Movement", Eastland Press, 1993. 

## Dodatne slike 

Gray357.png|Krunični presjek kroz desni talokrurusni i talokalkaneusni zglob
Gray359.png|Talokalkaneusne i talokalkaneonavikulske artikulacije izložene odozgo uklanjanjem talusa.

## Vanjski linkovi
* Duke-Ortho-Sub_talar_joint
Kategorija: Zglobovi
Kategorija:Kosti
Kategorija:Kičmenjaci
Kategorija:Anatomija čovjeka
Kategorija:Anatomija životinja